56 l'art de faulconnerie 



de l'oyseau et ce qu'il aura getté puyront; 

 et c'est pour ce qu'il est peu de cher 

 grosse ou mal nette ou puante : pour tant 

 soit sa cher nette et taillée de cousteau 

 nect et nectement : le metteras au soleil, 

 et Teaue devant luy pour boire s'il veult ; 

 ne le paistras jusques au soir et à petite 

 gorge, et de past vif et arrousé de vin ou 

 pulvérisé de limaille d'acier ou de pouldre 

 d'ivire ; lesquelles font retenir le past à 

 l'oyseau; s'il ne le retient, donne-luy 

 petis oyseaux ou soris ou ratz, jusques 

 qu'il sera guery; ou destrampe en eaue 

 tiède pouldre de coriandre, et en icelle 

 eaue coulée lave quatre ou cinq jours le 

 past de l'oyseau; ou fais bouillir en vin 

 feuilles de laurier tant que le vin reviengne 

 à moitié ; laisse-le refroidir avec les feuilles ; 

 de ce vin fais boire à ung coulomb tant 

 qu'il meure, de la cher duquel donneras 

 à l'oyseau une cuysse ou autant qu'elle 

 monte. 



